Már Pécsen is lehet síelni
Mivel stabilan velünk marad a téli időjárás, sorra nyitnak meg a hazai sípályák, még lenn délen is.
A hétvégén csomó hó esett a hazai hegyekben, a Mátra és a Bükk magasabb részein 15-20 centiméter friss hó is esett – írja a Sielők.hu. A Mecsekben is esett, ezért vasárnap kinyit a Pécsi Sípálya is, ahogy már Bánkúton is lehet csúszni.

Az Országos Meteorológiai Szolgálat adataira hivatkozva azt írja a honlap, hogy Kékestetőn a szombat esti állás szerint 34 centi, Mátraszentimrén 22 centi hó van, a bánkúti pálya pedig 30 centiről adott hírt. Itt négy pályát nyitottak meg.

A télies időjárás folytatódik, hideg is lesz, valószínűleg hó is, így a nagyobb pályák is kinyithatnak hamarosan, mint Eplény, Mátraszentistván vagy Kékestető.

(Kiemelt kép: Facebook/ Intersport Síaréna Eplény)
sípálya